
PËR RISHPËRNDARJE FONDESH, BRENDA BUXHETIT TË VITIT 2010, MIRATUAR PËR MINISTRINË E SHËNDETËSISË

Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 16 të ligjit  nr.10190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Shëndetësisë, Këshilli i Ministrave 

VENDOSI:

1. Në buxhetin e vitit 2010, miratuar për Ministrinë e Shëndetësisë, të bëhet rishpërndarja e fondeve, si më poshtë vijon: 
a) Në  programin  buxhetor   07220  “Shërbimet   e  kujdesit parësor”, të shtohet  fondi  300 000 000 (treqind milionë) lekë, në artikullin 604 “Të tjera transferime korente të brendshme”.
b) Në  programin  buxhetor  07330  “Shërbimet  e  kujdesit  dytësor”, të pakësohet fondi 300 000 000 (treqind milionë) lekë, në artikullin 604 “Të tjera transferime korente të brendshme”.
2. Ngarkohen Ministria e Shëndetësisë, Ministria e Financave dhe Instituti i Sigurimeve të Kujdesit Shëndetësor për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

